b'\n_START_ARTICLE_\nIcloda, Timi\xc8\x99\n_START_SECTION_\nIstorie\n_START_PARAGRAPH_\nSatul este unul foarte vechi. \xc3\x8en apropiere, pe malul Pog\xc4\x83ni\xc8\x99ului Sec, s-au descoperit unele vestigii romane. Icloada este aminitit\xc4\x83 documentar pentru prima dat\xc4\x83 \xc3\xaen 1054, cu ocazia unor lupte \xc3\xaentre catolici \xc8\x99i ortodoc\xc8\x99i. Numele localit\xc4\x83\xc8\x9bii este de origine slav\xc4\x83, provenind de la \xe2\x80\x9ecopac\xe2\x80\x9d. \xc3\x8en Evul Mediu t\xc3\xa2rziu apare din nou \xc3\xaentr-o scrisoare a banului de Severin, care vorbe\xc8\x99te de localitatea Iklodh. Dup\xc4\x83 cucerirea Banatului de habsburgi \xc3\xaen 1717, apare din nou sub numele de Iklovida, apoi cu numele de Ikloda pe harta Contelui Mercy. Mai mul\xc8\x9bi rom\xc3\xa2ni refugia\xc8\x9bi din calea turcilor \xc3\xaen p\xc4\x83durile din \xc3\xaemprejurimi se stabilesc aici la 1730 \xc8\x99i repun satul pe picioare. \xc3\x8en 1755 ei \xc3\xae\xc8\x99i construiesc biserica ortodox\xc4\x83 din lemn. \xc3\x8en 1863 este transformat\xc4\x83 \xc3\xaentr-o capel\xc4\x83 ortodox\xc4\x83. Biserica nou\xc4\x83 a fost construit\xc4\x83 mai t\xc3\xa2rziu, la 1901. Prima \xc8\x99coal\xc4\x83, tot din lemn, a fost construit\xc4\x83 \xc3\xaen 1803. Localitatea s-a p\xc4\x83strat majoritar rom\xc3\xa2neasc\xc4\x83, sau valah\xc4\x83, cum erau numi\xc8\x9bi rom\xc3\xa2nii, specializa\xc8\x9bi \xc3\xaen cre\xc8\x99terea porcinelor. \xc3\x8en 1843 avea 677 locuitori (90% rom\xc3\xa2ni); \xc3\xaen 1935 satul avea 632 locuitori.'